**MEDIA CONTACT: **

Stefan Kjeldahl Hemmingsen

Marketing Manager, Garmin Nordic Denmark

Stefan.Hemmingsen@garmin.dk

**Garmin® udvalgt til at designe og fremstille
infotainment-moduler til BMW**

Garmin Ltd. (NASDAQ: GRMN) har netop offentliggjort, at Garmin Automotive OEM (original equipment manufacturer) er blevet udvalgt som førende design- og produktionspartner af infotainment-moduler til BMW-koncernen. Modulerne vil blive fremstillet i Garmins produktionsfaciliteter i USA og Europa. Garmin vil etablere et nyt produktionsanlæg i Europa for at understøtte projektet.

"At blive udvalgt af BMW AG som ledende udviklingspartner og produktionsleverandør validerer Garmin som leverandør til verdens mest respekterede mærker", siger Matt Munn, administrerende direktør i Garmin Automotive OEM. "Vi er beærede over den tillid, som BMW AG har vist Garmin, og ser frem til udnytte vores fælles engagement i fleksible udviklingsmetoder til at levere førsteklasses infotainment-løsninger til BMW Groups køretøjer."

Garmin Automotive OEM-koncernen trækker på virksomhedens mangeårige erfaring med user interface, hardware design og kompleks systemintegration inden for vejnavigation-, luftfart og marine og udvikler integrerede infotainment- og cockpit-løsninger. Virksomhedens produktionskapacitet leverer en bred vifte af elektroniske løsninger inden for bilindustrien, herunder kørselskameraer og -computere. Garmin har i øjeblikket dedikerede OEM-kontorer i hele Amerika, Europa og Asien og vil udvide sit OEM-fodaftryk og sin globale kapacitet til effektivt at betjene BMW.

Garmin OEM leverer brugervenlige produkter, der ikke kun er eftertragtede på grund af deres design og kvalitet, men de har også innovative funktioner, som gør kundernes liv lidt nemmere. Læs mere på [auto-oem.garmin.com](https://auto-oem.garmin.com/landing/site).

**Om Garmin Ltd**

I årtier har Garmin været en frontløber inden for ny GPS-teknologi, trådløse enheder og applikationer, der er designet til folk med en aktiv livsstil. Garmin arbejder inden for fem primære forretningsområder: Vejnaviagtion, luftfart, sport, marine og outdoor. Besøg Garmins presserum på garmin.com/newsroom for at få mere information, eller følg med på facebook.com/garmin, instagram.com/garmin, twitter.com/garmin, eller youtube.com/garmin.

Garmin Ltd. er baseret i Schweiz, og dets primære datterselskaber ligger i USA, Taiwan og Storbritannien. Garmin er et registreret varemærke, der tilhører Garmin Ltd.

**Meddelelse om fremadrettede udsagn**

Denne pressemeddelelse omfatter fremadrettede udsagn, der vedrører Garmin Ltd. og dets forretning. De udsagn er baseret på ledelsens nuværende forventninger. Det kan være, at de fremadrettede begivenheder og forhold, der diskuteres i denne pressemeddelelse, ikke forekommer, og de faktiske resultater kan afvige væsentligt som følge af kendte og ukendte risikofaktorer og usikkerheder, der påvirker Garmin, herunder, men ikke begrænset til, de risikofaktorer, der er anført i årsrapporten om Form 10-K for året, der sluttede 29. december 2018, indgivet af Garmin til Securities and Exchange Commission (Kommissionens filnummer 0-31983). En kopi denne Form 10-K er tilgængelig på http://www.garmin.com/aboutGarmin/invRelations/finReports.html. Intet fremadrettet udsagn kan garanteres. Fremadrettede udsagn gælder kun fra den dato, hvor de er lavet, og Garmin forpligter sig ikke til offentligt at opdatere eller revidere nogen fremadrettede udsagn, hvad enten det skyldes ny information, fremtidige begivenheder eller andet.

###